ลูวิส แฮมิลตัน

เซอร์ ลูวิส คาร์ล เดวิดสัน แฮมิลตัน (Sir Lewis Carl Davidson Hamilton; เกิด 7 มกราคม ค.ศ. 1985) เป็นนักแข่งรถชาวบริติช ปัจจุบันแข่งรถในการแข่งขันฟอร์มูลาวันให้แก่แฟร์รารี แฮมิลตันครองสถิติด้วยการเป็นแชมป์โลกฟอร์มูลาวันประเภทนักขับเจ็ดสมัยร่วมกับ มิชชาเอล ชูมัคเคอร์ และยังครองสถิตินักขับที่มีผลงานชนะเลิศมากที่สุด (wins ครั้ง) ตำแหน่งโพลมากที่สุด (poles ครั้ง) อันดับบนโพเดียมมากที่สุด (podiums ครั้ง) ฯลฯ
แฮมิลตันเกิดและเติบโตที่เมืองสตีเวนิจ เขาเริ่มต้นอาชีพด้วยการแข่งรถคาร์ตเมื่ออายุหกขวบโดยเป็นแชมป์หลายรายการในระดับชาติ ซึ่งนั่นดึงดูดความสนใจของ รอน เดนนิส ผู้เซ็นสัญญาให้เขาได้เข้าสู่โครงการสนับสนุนนักแข่งรุ่นใหม่ของแมกลาเรน-เมอร์เซเดสใน ค.ศ. 1998 หลักจากเป็นแชมป์ในรุ่นไดเรกไดรฟ์ของการแข่งรถคาร์ตชิงแชมป์โลกและชิงแชมป์ยุโรป ฤดูกาล 2000 แฮมิลตันได้เลื่อนขั้นสู่รายการแข่งขันฟอร์มูลาระดับรอง ซึ่งเขานั้นประสบความสำเร็จด้วยการเป็นแชมป์ฟอร์มูลาทรียูโรซีรีส์ และจีพีทูซีรีส์ เขาเซ็นสัญญากับแมกลาเรนสำหรับฤดูกาล 2007 ในเวลาต่อมา ทำให้เขากลายเป็นนักแข่งรถผิวดำคนแรกที่เข้าแข่งขันฟอร์มูลาวันที่ออสเตรเลียนกรังด์ปรีซ์ แฮมิลตันชนะการแข่งขันกรังด์ปรีซ์สี่รายการในฤดูกาลแรกของเขา และสร้างสถิติไว้หลายสถิติจนจบฤดูกาลด้วยอันดับรองชนะเลิศตามหลัง คิมิ ไรโคเนน เพียงคะแนนเดียว แฮมิลตันได้ตำแหน่งแชมป์โลกครั้งแรกในฤดูกาล 2008 โดยตัดสินตำแหน่งได้จากการขึ้นนำในรอบสุดท้ายของการแข่งขันปิดฤดูกาล กลายเป็นแชมป์โลกประเภทนักขับที่อายุน้อยที่สุดในเวลานั้น แม้ว่าการรวมกันระหว่างเรดบูล-เรอโนจะทำผลงานได้โดดเด่นตลอดสี่ฤดูกาลที่เหลือของเขากับแมกลาเรน แฮมิลตัลก็ชนะการแข่งขันหลายรายการด้วยกันในแต่ละฤดูกาล รวมถึงร่วมชิงตำแหน่งแชมป์โลกประเภทนักขับกับนักขับอีกสามคนในฤดูกาล 2010
แฮมิลตันเซ็นสัญญากับเมอร์เซเดสในฤดูกาล 2013 และจับคู่กับอดีตเพื่อนร่วมทีมสมัยแข่งรถคาร์ต นีโค ร็อสแบร์ค โดยสิ้นสุดความสัมพันธ์กับแมกลาเรนซึ่งนับเป็นเวลา 15 ปี หลังจากชัยชนะแรกของเขากับทีมที่ฮังกาเรียนกรังด์ปรีซ์ กฎข้อบังคับใหม่เกี่ยวกับเครื่องยนต์ได้เข้ามามีผลในฤดูกาลถัดมา ทำให้เมอร์เซเดสขึ้นมาเป็นกำลังสำคัญในฟอร์มูลาวัน แฮมิลตันและร็อสแบร์คชนะการแข่งขันกรังด์ปรีซ์ 51 รายการจากทั้งหมด 59 รายการตลอดสามฤดูกาลถัดมา ภายใต้การแข่งขันด้วยกันเองอย่างดุดัน ซึ่งเป็นที่รู้จักอย่างกว้างขวางว่า ศึกแห่งธนูเงิน (italic=yes) โดยแฮมิลตันได้ตำแหน่งแชมป์โลกในสองฤดูกาลแรกคือ 2014 และ 2015 และร็อสแบร์คได้ตำแหน่งในฤดูกาลให้หลัง หลังจากร็อสแบร์คอําลาวงการไป แฮมิลตันได้พลิกสถานการณ์กลางฤดูกาลถึงสองครั้งจากที่ตามหลัง เซบัสทีอัน เฟ็ทเทิล จากแฟร์รารี กลับมาได้ตำแหน่งแชมป์โลกสมัยที่สี่และห้าในฤดูกาล 2017 และ 2018 แฮมิลตันเป็นแชมป์โลกสมัยที่หกในฤดูกาล 2019 ก่อนที่จะทำลายสถิติมากมายตลอดการแข่งขันฤดูกาล 2020 รวมทั้งสถิติชัยชนะมากที่สุดตลอดกาลที่โปรตุกีสกรังด์ปรีซ์ และทำสถิติเทียบเท่า มิชชาเอล ชูมัคเคอร์ ด้วยการเป็นแชมป์โลกประเภทนักขับสมัยที่เจ็ด แฮมิลตันกลายเป็นนักขับคนแรกที่มีชัยชนะและตำแหน่งโพลมากกว่า 100 ครั้งในฤดูกาล 2021 อย่างไรก็ตามเขาจบฤดูกาลด้วยอันดับรองชนะเลิศตามหลัง มักซ์ แฟร์สตัปเปิน ท่ามกลางข้อถกเถียงในรอบสุดท้ายของการแข่งขัน เขาไม่สามารถคว้าชัยชนะมาได้เลยในการแข่งขันฤดูกาล 2022 และ 2023 จนกระทั่งทำลายสถิติด้วยชัยชนะที่บริติชกรังด์ปรีซ์เป็นสมัยที่เก้าในฤดูกาล 2024 ซึ่งเป็นฤดูกาลที่สิบสองและฤดูกาลสุดท้ายของเขากับเมอร์เซเดส แฮมิลตันได้เซ็นสัญญากับแฟร์รารีสำหรับฤดูกาล 2025 และจะอยู่กับทีมอย่างน้อยจนสิ้นสุดฤดูกาล 2026
แฮมิลตันได้รับการยกย่องว่าเป็นผู้ส่งเสริมให้ฟอร์มูลาวันมีผู้ติดตามทั่วโลกเพิ่มขึ้น โดยดึงดูดผู้ชมในวงกว้างที่อยู่นอกเหนือจากวงการกีฬา ซึ่งส่วนหนึ่งมาจากรูปแบบการดำเนินชีวิตของเขาที่ได้รับการจับตามองอย่างมาก พร้อมกับการมีส่วนร่วมของเขาในการเคลื่อนไหวทางสิ่งแวดล้อมและสังคม เขายังเป็นกระบอกเสียงสำคัญในการสนับสนุนความยุติธรรมทางเชื้อชาติและความหลากหลายที่เพิ่มขึ้นในวงการกีฬาท้าความเร็ว แฮมิลตันมีชื่อติดอยู่ในการจัดอันดับของนิตยสารไทม์ ฉบับ ค.ศ. 2020 ให้เป็นหนึ่งใน 100 ผู้มีอิทธิพลที่สุดระดับโลก และได้รับพระราชทานบรรดาศักดิ์ชั้นอัศวินเนื่องในเทศกาลปีใหม่ ค.ศ. 2021

**รางวัลและการเชิดชูเกียรติ**

**ฟอร์มูลาวัน**
 แชมป์โลกฟอร์มูลาวันประเภทนักขับ: 2008, 2014, 2015, 2017, 2018, 2019, 2020- ดีเอชแอล ฟาสเทสต์แล็ปอะวอร์ด: 2014, 2015, 2017, 2019, 2020- เอฟไอเอ ถ้วยรางวัลตำแหน่งโพล: 2015, 2016, 2017, 2018- ถ้วยรางวัลอนุสรณ์ฮอว์ทอร์น: 2007, 2008, 2012, 2014, 2015, 2016, 2017, 2018, 2019, 2020, 2021, 2023- ถ้วยรางวัลโลเรนโซ บันดีนี: 2009- เอฟไอเอ แอ็กชันแห่งปี: 2022- เอฟไอเอ นักแข่งดาวรุ่งแห่งปี: 2014, 2018, 2020, 2021

**รางวัลอื่น ๆ**
ตลอดสองทศวรรษในอาชีพนักแข่งรถ แฮมิลตันได้รับรางวัลและการเชิดชูเกียรติอย่างมากมาย เขาได้รับรางวัลNowrap|ลอริอุสเวิลด์สปอตส์อะวอดส์ สาขานักกีฬาที่มีพัฒนาการยอดเยี่ยมแห่งปีใน ค.ศ. 2008 และสาขานักกีฬาชายยอดเยี่ยมแห่งปีร่วมกับ ลิโอเนล เมสซิ ใน ค.ศ. 2020 แฮมิลตันยังได้รับรางวัลบีบีซีสปอตส์เพอร์ซันนอลลิตีออฟเดอะเยียร์ (2014, 2020) นักกีฬายุโรปยอดเยี่ยมแห่งปีจากสำนักข่าวโปแลนด์ (2014, 2019) อีเอสพีวายอะวอดส์ สาขานักขับยอดเยี่ยม (2017, 2021) แชมเปียนออฟแชมเปียนส์จากหนังสือพิมพ์เลกิป (2020) และนักกีฬาชายระดับโลกยอดเยี่ยมแห่งปีจากหนังสือพิมพ์กัซเซตตา (2018, 2020) แฮมิลตันได้รับรางวัลออโตสปอร์ตอะวอดส์มากที่สุดเป็นประวัติการณ์ถึง 19 รางวัล โดยเป็นรางวัลสาขานักแข่งรถนานาชาติยอดเยี่ยมถึงแปดรางวัล เขาได้รับการบรรจุชื่อเข้าสู่หอเกียรติยศเอฟไอเอใน ค.ศ. 2017 และได้รับรางวัลเกียรติยศ เพรซิเดนต์อะวอร์ด จากเอฟไอเอร่วมกับ มิชชาเอล ชูมัคเคอร์

**เครื่องราชอิสริยาภรณ์**- 60px พลเมืองกิตติมศักดิ์ (2022)
** รางวัลเกียรติยศ (2008)
** 60px เครื่องราชอิสริยาภรณ์จักรวรรดิบริติช ชั้นเบญจมาภรณ์ (2009)
** 60px เครื่องราชอิสริยาภรณ์ชั้นอัศวิน (2021)

**ภาคีสมาชิก**
 ภาคีสมาชิกกิตติมศักดิ์ ราชวิทยาลัยวิศวกรรมศาสตร์ (2019)

**การเชิดชูเกียรติ**
 ลูวิส แฮมิลตัน โดย ดารีโอ มีตีดีเอรี ณ หอศิลป์ภาพเหมือนแห่งชาติ (ลอนดอน) (2007)- แฮมิลตันสเตรต ณ ซิลเวอร์สโตนเซอร์กิต (2020)

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  ลูวิส แฮมิลตัน สรุปอาชีพนักแข่งรถที่ไดร์เวอร์ดีบี.คอม- 2619894
หมวดหมู่:นักแข่งรถชาวอังกฤษ
หมวดหมู่:นักแข่งรถสูตรหนึ่งชาวอังกฤษ
หมวดหมู่:นักกีฬาผิวสีชาวอังกฤษ
หมวดหมู่:บุคคลจากสตีเวนิจ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:เซอร์
หมวดหมู่:ผู้ได้รับเครื่องราชอิสริยาภรณ์เอ็มบีอี